CELEX: 32007D0116
Language: mt
Date: 2007-02-15 00:00:00
Title: Deċiżjoni tal-Kummissjoni tal- 15 ta' Frar 2007 dwar l-irriservar tal-firxa nazzjonali ta' numri li jibdew b' 116 għal numri armonizzati ta' servizzi armonizzati ta' valur soċjali (notifikata taħt id-dokument numru C(2007) 249) Test b'rilevanza għaż-ŻEE

17.12.2008         MT               Il-Ġurnal Uffiċjali ta’ l-Unjoni Ewropea                      913

32007D0116

L 49/30                         IL-ĠURNAL UFFIĊJALI TA’ L-UNJONI EWROPEA                     17.2.2007

                                 DEĊIŻJONI TAL-KUMMISSJONI

                                           tal-15 ta’ Frar 2007

dwar l-irriservar tal-firxa nazzjonali ta’ numri li jibdew b’’116’ għal numri armonizzati
                          ta' servizzi armonizzati ta' valur soċjali

                           (notifikata taħt id-dokument numru C(2007) 249)
                                     (Test b’relevanza għaż-ŻEE)
                                              (2007/116/KE)

IL-KUMMISSJONI TAL-KOMUNITAJIET EWROPEJ

Wara li kkunsidrat it-Trattat li jistabbilixxi l-Komunità Ewropea,

Wara li kkunsidrat id-Direttiva Nru 2002/21/KE tal-Parlament Ewropew u tal-Kunsill tas-
7 ta' Marzu 2002 dwar kwadru regolatorju komuni għal netwerks u servizzi ta'
komunikazzjonijiet elettroniċi (id-Direttiva Kwadru)1, u b’mod partikolari l-Artikolu 10(4)
tagħha,

Billi:

(1)       Ikun tajjeb li ċ-ċittadini tal-Istati Membri, inklużi l-vjaġġaturi u l-utenti b'diżabbiltà,
          ikunu jistgħu jilħqu ċerti servizzi li għandhom valur soċjali billi fl-Istati Membri
          kollha jużaw l-istess numri li jintgħarfu. Fil-preżent, fl-Istati Membri hemm għadd ta’
          skemi diverġenti ta’ numri u ta’ kif tikkomponi n-numri tat-telefown, u l-ebda skema
          komuni tan-numri mhija qed titħaddem biex tirriserva l-istess numri tat-telefown għal
          dawn is-servizzi fil-Komunità. Għaldaqstant jeħtieġ li jkun hemm azzjoni Komunitarja
          għal dak il-għan.

(2)       L-armonizzazzjni tar-riżorsi tan-numri tat-telefown hija meħtieġa biex l-utenti aħħarin
          ikun jistgħu jaċċessaw dawn is-servizzi, mogħtija fi Stati Membri differenti, bl-użu
          tal-istess numru. Il-kombinazzjoni “l-istess numru – l-istess servizz” sejra tiżgura li
          servizz speċifiku, jingħata f'liema Stat Membru jingħata, dejjem ikun assoċjat ma'
          numru speċifiku fil-Komunità. Lis-servizz dan sejjer jagħtih identità pan-Ewropea,
          għall-benefiċċju taċ-ċittadini Ewropej, li se jkunu jafu li jekk jikkomponu l-istess
          numru tat-telefown ikollhom aċċess għall-istess tip ta’ servizz fl-Istati Membri
          differenti. Din il-miżura sejra tinkoraġġixxi l-iżvilupp tas-servizzi pan-Ewropej.

1
          ĠU L 108, 24.4.2002, p. 33.
 ---pagebreak--- 914             MT               Il-Ġurnal Uffiċjali ta’ l-Unjoni Ewropea              17.12.2008

(3)    Biex jirriflettu l-funzjoni soċjali tan-numri kkonċernati, in-numri armonizzati
       għandhom ikun numri tat-telefown bla ħlas, mingħajr ma dan ifisser li l-operaturi
       jkunu obbligati joperaw telefonati għan-numri 116 bi spiża tagħhom. In-natura bla ħlas
       tan-numri tat-telefown għaldaqstant hija parti essenzjali mill-armonizzazzjoni li qed
       titwettaq.

(4)    Jeħtieġ li jsiru kundizzjonijiet, marbuta mill-qrib mal-kontroll tan-natura tas-servizz li
       jingħata, biex jiżguraw li n-numri armonizzati jintużaw għall-provvista tat-tip
       partikolari ta’ servizz kopert bid-Deċiżjoni.

(5)    Jista’ jkun neċessarju li kundizzjonijiet speċifiċi jkunu stipulati dwar id-dritt tal-użu
       għal numru armonizzat speċifiku, pereżempju li s-servizz assoċjat għandu jingħata
       24 siegħa kuljum u sebat ijiem fil-ġimgħa.

(6)    Skont id-Direttiva Kwadru, l-awtoritajiet regolatorji nazzjonali huma responsabbli
       għall-ġestjoni tal-pjanijiet nazzjonali dwar in-numri tat-telefown kif ukoll għall-
       kontroll tal-allokazzjoni ta’ riżorsi nazzjonali tan-numri tat-telefown għal impriżi
       speċifiċi. Skont l-Artikolu 6 u l-Artikolu 10 tad-Direttiva 2002/20/KE tal-Parlament
       Ewropew u tal-Kunsill tas-7 ta’ Marzu 2002 dwar l-awtorizzazzjoni ta' netwerks u
       servizzi ta' komunikazzjonijiet elettroniċi (“Direttiva ta' Awtorizzazzjoni”)2, l-użu ta’
       numri jista’ jkun assoċjat ma’ kundizzjonijiet u jistgħu jkunu applikati penalitajiet jekk
       dawn il-kundizzjonijiet ma jitħarsux.

(7)    Il-lista ta’ numri speċifiċi fil-firxa ta’ numri li jibdew b’’116’ għandha tkun aġġornata
       regolarment skont il-proċedura fl-Artikolu 22(3) tad-Direttiva Kwadru. L-Istati
       Membri jippubblikaw l-eżistenza ta’ numri ta’ dan it-tip b’mod li jkun aċċessibbli
       għall-partijiet intressati kollha, pereżempju permezz tas-siti tal-internet tagħhom.

(8)    Il-Kummissjoni sejra tikkunsidra rieżami jew aktar adattament ta’ din id-Deċiżjoni fid-
       dawl tal-esperjenza miksuba, abbażi tar-rapporti pprovduti lill-Kummissjoni mill-Istati
       Membri, b’mod partikolari dwar jekk servizz speċifiku li għalih ikun ġie rriservat
       numru jkun żviluppa fuq bażi pan-Ewropea.

(9)    Il-miżuri provduti f'din id-Deċiżjoni huma skont l-opinjoni tal-Kumitat dwar il-
       Komunikazzjoni,

ADDOTTAT DIN ID-DEĊIŻJONI:

                                              Artikolu 1

                                          Suġġett u ambitu

Il-firxa ta’ numri li jibdew b’’116’ għandhom ikunu rriservati fil-pjanijiet nazzjonali tan-
numri tat-telefown għal numri armonizzati għal servizzi armonizzati ta’ valur soċjali.

In-numri speċifiċi fi ħdan din il-firxa ta’ numri u s-servizzi li għalihom in-numri huma
rriservati huma elenkati fl-Anness.

2
       ĠU L 108, 24.4.2002, p. 21.
 ---pagebreak--- 17.12.2008       MT             Il-Ġurnal Uffiċjali ta’ l-Unjoni Ewropea                          915

                                             Artikolu 2

                              Servizz armonizzat ta’ valur soċjali

“Servizz armonizzat ta’ valur soċjali” huwa servizz li jikkorrispondi għal deskrizzjoni komuni
u li l-individwi għandhom aċċess għalih permezz ta’ numru tat-telefown bla ħlas, li għandu
valur potenzjali għal ċittadini ta' pajjiżi oħra li jkunu qed iżuru l-pajjiż u li jaqdi ħtieġa soċjali
speċifika, b'mod partikolari servizz li jikkontribwixxi għall-benessri jew is-sikurezza taċ-
ċittadini, jew ta' gruppi partikolari ta’ ċittadini, jew li jgħin liċ-ċittadini li jsibu rwieħhom
f’diffikultà.

                                             Artikolu 3

                    Ir-riservar ta’ numri speċifiċi fil-firxa ta’ numri ‘116’

L-Istati Membri għandhom jiżguraw li:

         a)    in-numri elenkati fl-Anness jintużaw biss għal servizzi li għalihom ikunu ġew
               irriservati;

         b)    ma jintużawx n-numri fi ħdan il-firxa ta’ numri ‘116’ li mhumiex elenkati fl-
               Anness;

         c)    in-numru 116112la jkun allokat u lanqas jintuża għal kwalunkwe servizz.

                                             Artikolu 4

      Kundizzjonijiet speċifiċi marbuta mad-dritt għall-użu tan-numri armonizzati

L-Istati Membri għandhom jassoċjaw dawn il-kundizzjonijiet mad-dritt għall-użu ta’ numri
armonizzati għall-provvista ta’ servizzi arminzzati ta’ valur soċjali:

         a)    Il-fornituri tas-servizz jipprovdi liċ-ċittadini informazzjoni, jew assistenza, jew
               għodda ta' rappurtar, jew xi kombinazzjoni ta' dawn;

         b)    Is-servizz ikun miftuħ għaċ-ċittadini kollha bla ebda rekwiżit ta' reġistrazzjoni
               minn qabel;

         c)    Is-servizz ma jkunx limitat biż-żmien;

         d)    Ma jkun hemm l-ebda ħlas, jew impenn ta' ħlas, bħala prerekwiżit għall-użu
               tas-servizz;

         e)    L-attivitajiet li ġejjin huma esklużi waqt telefonata: reklamar, divertiment,
               kumerċjalizzazzjoni u bejgħ, l-użu tat-telefonata għall-bejgħ ta' servizzi
               kummerċjali fil-futur.

Barra minn hekk, l-Istati Membri għandhom jagħmlu kundizzjonijiet speċifiċi għad-dritt
għall-użu ta’ numri armonizzati kif stipulati fl-Anness.
 ---pagebreak--- 916             MT             Il-Ġurnal Uffiċjali ta’ l-Unjoni Ewropea                  17.12.2008

                                            Artikolu 5

                             Allokazzjoni ta’ numri armonizzati

1.       L-Istati Membri għandhom jieħdu l-miżuri kollha meħtieġa biex jiżguraw li minn
         [data tal-adozzjoni + 6 xhur] l-Awtorità Regolatorja Nazzjonali tkun tista’ talloka n-
         numri msemmija fl-Anness.

2.       It-tniżżil fil-lista ta’ numru speċifiku u s-servizz armonizzat ta’ valur soċjali assoċjat
         miegħu lill-Istati Membri ma jobbligahomx jiżguraw li s-servizz in kwistjoni
         jingħata fit-territorju tagħhom.

3.       Ġaladarba numru jkun ġie elenkat fl-Anness, l-Istati Membri għandhom
         jippubblikaw fil-livell nazzjonali t-tagħrif li numru speċifiku huwa disponibbli għall-
         provvista tas-servizz armonizzat assoċjat ta’ valur soċjali, u li jistgħu jitressqu
         applikazzjonijiet għad-drittijiet tal-użu ta’ dan in-numru speċifiku.

4.       L-Istati Membri għandhom jiżguraw li jinżamm reġistru tan-numri armonizzati
         kollha, flimkien mas-servizzi armonizzati ta’ valur soċjali assoċjati magħhom, li
         jkunu disponibbli fit-territorju tagħhom. Ill-pubbliku għandu jkollu aċċess faċli għar-
         reġistru.

                                            Artikolu 6

                                           Monitoraġġ

L-Istati Membri għandhom jirrapportaw kull tant żmien lill-Kummissjoni dwar l-użu effettiv
tan-numri elenkati fl-Anness għall-provvista tas-servizzi assoċjati fit-territorju tagħhom.

                                            Artikolu 7

                                           Destinatarji

Din id-Deċiżjoni hija indirizzata lill-Istati Membri.

Magħmul fi Brussell, 15 ta’ Frar 2007

                                               Għall-Kummissjoni
                                               Viviane REDING
                                               Membru tal-Kummissjoni
 ---pagebreak--- 17.12.2008     MT             Il-Ġurnal Uffiċjali ta’ l-Unjoni Ewropea                         917

                                            ANNESS

              Lista ta’ numri riservati għal servizzi armonizzati ta' valur soċjali

Numru        Is-servizz li għalih in-numru huwa rriservat         Kundizzjonijiet speċifiċi marbuta
                                                                  mad-dritt ta’ użu ta’ dan in-
                                                                  numru

116000       Numri ta’ emerġenza għat-tfal neqsin